
Divatirányzatok a mindennapos testnevelésben - Fitnesz játszóterek, mint külső helyszínek

Kulcsszavak: testnevelés; újdonság; divatirányzatok; külső helyszín; street workout
Noha a mindennapos testnevelés célja, hogy kialakítsa a sportolással kapcsolatos kedvet, igényt a fizikai aktivitás magasabb szintű művelésére, napjainkban ez nagyon sok helyen inkább nehézséget, mint szórakozást teremt a gyermekeknek és a tanároknak. Általában egy iskola egy tornateremmel rendelkezik. Nagyon nehéz úgy összeállítani az órarendet, hogy minden osztály valamennyi óráját megfelelő körülmények között lehessen megtartani. A tanulmány célja, hogy új, külső helyszíni mozgásformákkal színesítsük a mindennapos testnevelést. Egy- egy divatos edzés módszer vagy sport mozgás bemutatása, alkalmazása pozitívan hatna a diákok sokoldalú nevelésére, javítaná a testneveléssel kapcsolatos attitűdöt, és megoldást jelentene a zsúfolt tornatermek problémájára.
Kutatásunkat egy előzetes kérdőíves igény felmérés előzte meg, majd egy-egy bemutató óra keretein belül megismerkedtettük a programunkat 2 osztállyal, és megkérdeztük a már több éve pályán lévő tanárok véleményét az elgondolásunk kapcsán. A program célja, hogy a tanulók lelkesedését erősítse a testneveléssel és sporttal kapcsolatban, illetve fokozza a fizikai erőnlétüket. Ezek azonban csak az első lépések, és még számos kutatásnak kell lezajlania e területen, hogy megfelelő mennyiségű információ álljon rendelkezésünkre ahhoz, hogy a témát átfogóan, sok részletet bemutatóan lehessen leírni.



